284 



aflangt farvet Billede paa Papiret. Farvernes indbyrdes 

 Orden er her den samme som i Regnbuen, og de gaae 

 jevnt over i hinanden; nærmest den oprindelige Retning 

 ligger Rødt, derefter kommer Orange, Guiilt, Grønt, Blaat 

 og Violet. Det er jo aabenbart, at det ikke kan være det 

 ufarvede Glas eller den klare Vædske , der meddeler det 

 brudte Sollys disse Farver, de maa findes i selve Lyset. 

 Vi nødes til at antage, at i den lille Lyskegle, der trænger 

 ind i Værelset, findes Solstraaler af disse sex Hovedfarver, 

 og at det Lysindtryk, man faaer, naar alle Straaler virke 

 paa samme Sted, netop er den klare hvide Farve; ved 

 Gjennemgangen gjennem Prismet blive disse Straaler skilte 

 ad derved, at de ikke alle brydes ligemeget; de røde 

 brydes mindst, de violette meest; de ville derfor gaae til 

 forskjellige Steder paa Skjærmen, hvert Sted maa faae en 

 Farve, svarende til de Straaler, der træffe det. Denne 

 Betragtning maa være rigtig, hvis vi omvendt kunne paa- 

 vise, at disse forskjellige Farvestraaler, naar de atter 

 bringes til at virke paa samme Sted, ville give den samme 

 klare hvide Farve, som de gave, før de bleve skilte ad i 

 Prismet; dette er meget let at vise. Man har Glaslinser 

 (Brændglas), ved hvilke man kan samle Solstraalerne; hol- 

 der man en saadan Linse i nogen Afstand bag Prismet 

 og et Stykke Papir bag denne paa det Sted, hvor Straa- 

 lerne løbe sammen, saa vil man her have det hvide klare 

 Sollys. 



De forskjellige Farver i Sollyset faaer man endnu til 

 at træde tydeligere frem, naar man kun lader en smal 

 Lysstribe brydes i Prismet. Denne kan simplest erholdes 

 derved, at man lader Lyset passere to snevre Spalter, af 

 hvilke den ene anbringes i Vinduesskodden til et mørkt 

 Værelse, den anden længere inde; man faaer derved en 



